Document ID: 31996R2310

ΚΑΝΟΝΙΣΜΟΣ (ΕΚ) αριθ. 2310/96 ΤΗΣ ΕΠΙΤΡΟΠΗΣ της 2ας Δεκεμβρίου 1996 για τροποποίηση του κανονισμού (ΕΟΚ) αριθ. 1101/89 του Συμβουλίου όσον αφορά τις προϋποθέσεις που ισχύουν για την επιχειρησιακή λειτουργία νέων ρυμουλκών εσωτερικής ναυσιπλοΐας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1101/89 του Συμβουλίου, της 27ης Απριλίου 1989, σχετικά με τη διαρθρωτική εξυγίανση της εσωτερικής ναυσιπλοΐας (1), όπως τροποποιήθηκε τελευταία από τον κανονισμό (ΕΚ) αριθ. 2819/95 (2), και ιδίως το άρθρο 8 παράγραφος 1 στοιχείο γ),
Εκτιμώντας:
ότι, λόγω της εξέλιξης του τομέα των ρυμουλκών εντός της αγοράς των μεταφορών με εσωτερική ναυσιπλοΐα, απαιτείται η σχέση «παλαιό προς νέο» να προσαρμοστεί ώστε να διευκολυνθεί ο εκσυγχρονισμός του δυναμικού για λόγους ασφάλειας και ότι ως εκ τούτου κρίνεται σκόπιμο η σχέση να καταστεί εκ νέου ίση προς 1:1 7
ότι το μέτρο που προβλέπεται στον παρόντα κανονισμό αποτέλεσε αντικείμενο διαβουλεύσεων μεταξύ των κρατών μελών και γνωμοδότησης μιας ομάδας εμπειρογνωμόνων για τη διαρθρωτική εξυγίανση της εσωτερικής ναυσιπλοΐας όπως προβλέπεται από το άρθρο 12 του κανονισμού (ΕΟΚ) αριθ. 1102/89 της Επιτροπής, της 27ης Απριλίου 1989, περί θεσπίσεως ορισμένων μέτρων εφαρμογής του κανονισμού (ΕΟΚ) αριθ. 1101/89 του Συμβουλίου σχετικά με τη διαρθρωτική εξυγίανση της εσωτερικής ναυσιπλοΐας (3), όπως τροποποιήθηκε τελευταία από τον κανονισμό (ΕΚ) αριθ. 3039/94 (4),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 8 παράγραφος 1 στοιχείο α) δεύτερο εδάφιο του κανονισμού (ΕΟΚ) αριθ. 1101/89 αντικαθίσταται από το ακόλουθο κείμενο:
«Για τα ρυμουλκά, η έννοια του εκτοπίσματος αντικαθίσταται από την αντίστοιχη της ωστικής ισχύος. Γι' αυτού του είδους τα σκάφη, η σχέση μεταξύ της ωστικής ισχύος ενός ρυμουλκού που τίθεται σε επιχειρησιακή λειτουργία ισοδυναμεί με την αντίστοιχη ωστική ισχύ παροπλιζόμενου ρυμουλκού (σχέση 1:1) κατά παρέκκλιση του πρώτου εδαφίου.»
Άρθρο 2
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 2 Δεκεμβρίου 1996.

Labels: 7
8